**Mësimi 2:** Përgjegjësitë individuale për një jetesë të shëndetshme

|  |  |  |
| --- | --- | --- |
| **PLANIFIKIMI I ORËS MËSIMORE DATA** | | |
| **Fusha kurrikulare/Lënda:**  **Edukim fizik, sporte dhe shëndet** | **Shkalla 6** | **Klasa 12** |
| **Tematika:** Edukim në shërbim të shëndetit, mirëqenies  dhe komunitetit | **Nëntematika:** Mirëqenia fizike, mendore, emocionale dhe sociale | |
| **Tema mësimore:** Përgjegjësitë individuale për një jetesë  të shëndetshme | **Situata e të nxënit:** Bashkëbisedim, sjellja shembujve  dhe reflektim i nxënësve | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Identifikon faktorë brenda dhe jashtë kontrollit të individit që ndikojnë mirëqenien e tij. * Argumenton mbi përgjegjësitë individuale për një jetesë të shëndetshme. | | **Fjalët kyçe:**  Shëndet, mirëqenie, faktorë ndikues, të drejta dhe përgjegjësi individuale. |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | **Lidhja me fushat e tjera ose me temat ndërkurrikulare:**  Shkencat shoqërore,Gjuhën dhe komunikimin | |
| **Metodologjia dhe veprimtaritë e nxënësve** | | |
| **Faza e parë**: Mësuesi fton nxënësit të diskutojnë mbi: **(10 minuta)**   1. A mund të jetë mirëqenia e një individi plotësisht nën kontrollin e tij personal apo ka faktorë që nuk mund të kontrollohen,  të cilët ndikojnë? 2. Cilët mund të jenë disa prej tyre?   **Faza e dytë**: Mësuesi fillon të shpjegojë me shembuj rreth: **(25 minuta)**   1. Faktorët brenda kontrollit të një individi dhe jashtë kontrollit të tij, të cilët ndikojnë shëndetin  dhe mirëqenien e tij. 2. Lidhjen e fortë midis faktorëve brenda dhe jashtë kontrollit. 3. Koncepti i përgjithshëm i mirëqenies e shëndetit të një komuniteti e përgjegjësitë për krijimin e kushteve  për shëndet të plotë. 4. Të drejtat dhe përgjegjësitë individuale për sigurimin e një jetese të shëndetshme. 5. Karta Ndërkombëtare për Vlerat Njerëzore në Kujdesin Shëndetësor, dokumenti ndërkombëtar, që i dedikohet  të drejtave dhe përgjegjësive të individit për jetesë të shëndetshme.   **Faza e tretë:** Mësuesi fton nxënësit të diskutojnë mbi**: (10 minuta)**   1. Si e kuptoni shprehjen “Kujdesi për shëndetin është përgjegjësi ndaj vetes dhe kujdesi për shëndetin e dikujt tjetër është një detyrë morale”? | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.).  N2: Kupton që ka faktorë brenda dhe jashtë kontrollit, të cilët ndikojnë mirëqenien e një individi.  N3: Identifikon dhe zotëron informacion të plotë rreth faktorëve brenda dhe jashtë kontrollit, të cilët ndikojnë mirëqenien e një individi.  N4: zotëron informacion të zgjeruar mbi faktorët brenda dhe jashtë kontrollit, të cilët ndikojnë mirëqenien e një individi, si dhe argumenton mbi përgjegjësitë individuale për një jetesë të shëndetshme. | | |