**Mësimi 11:** Veprimtari “Dhënia e ndihmës së parë”

Si përmbledhës i të gjitha njohurive të trajtuara në temat mësimore të mësipërme, do të zhvillohet një veprimtari, e cila konsiston në organizimin e një ore mësimi të hapur në të cilën të ftohet një mjek/mjeke, për të folur rreth ndihmës së parë mjekësore.Kjo veprimtariduhet të ndihmojë nxënësit të reflektojnë mbi njohuritë e marra dhe të zbulojnë më tepër rreth dhënies së ndihmës së parë, si dhe të zhvillojnë aftësitë për dhënien e kësaj ndihme (teknika të thjeshta fillestare).

|  |  |  |  |  |
| --- | --- | --- | --- | --- |
| **PLANIFIKIMI I ORËS MËSIMORE DATA** | | | | |
| **Fusha kurrikulare/Lënda:**  **Edukim fizik, sporte dhe shëndet** | **Shkalla 6** | | | **Klasa 12** |
| **Tematika:** Edukim në shërbim të shëndetit, mirëqenies dhe komunitetit | **Nëntematika:** Ruajtja e organizmit nga dëmtimet e mundshme në jetën e përditshme  dhe gjatë veprimtarisë fizike e sportive | | | |
| **Tema mësimore:** Veprimtari “Dhënia e ndihmës së parë” | **Situata e të nxënit:** Organizimi i një ore mësimi të hapur me demonstrime të dhënies  së ndihmës së parë për trajtimin humbjes së vetëdijes, ndaljen e frymëmarrjes dhe menaxhimin e hemorragjive. Bashkëbisedim, sjellja shembujve dhe reflektim i nxënësve | | | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Identifikon humbjen e vetëdijes, ndaljen e frymëmarrjes, hemorragjitë (gjendjen shok), llojet, shkaktarët dhe situatat e rrezikut. * Identifikon dhe aplikon teknika të menaxhimit të humbjes së vetëdijes,  ndaljen e frymëmarrjes, hemorragjitë (gjendjen shok). * Aplikon teknika të dhënies së ndihmës së parë mjekësore * Komunikon, bashkëpunon dhe kontribuon në punën në grup. | | | **Fjalët kyçe:**  Humbja e vetëdijes, Ndalja e frymëmarrjes, gjakderdhje, gjakderdhje e nivelit I, II dhe III, teknika të menaxhimit të gjakderdhjes, shoku hemorragjik (Gjendja “shok”), fashim (bandazhi) i plagëve, ndihma e parë | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse, Udhëzuesi i Kryqit të Kuq Shqiptar (doracaku) Për dhënien e ndihmës së parë. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | | |
| **Metodologjia dhe veprimtaritë e nxënësve** | | | | |
| I bëhet ftesë mjekut të shkollës (ose një mjeku/mjeke nga poliklinika më e afërt me shkollën), që të flasë rreth humbjes së vetëdijes, ndaljes së frymëmarrjes, hemorragjitë (gjendjen shok), llojet, shkaktarët dhe situatat e rrezikut, si dhe teknikave (veprimeve) kryesore të dhënien së ndihmës së parë mjekësore.  **Veprimi 1:** Drejtohen nxënësit që në orët e mëparshme mësimore të zbulojnë më tepër nga prindërit, librat dhe interneti mbi humbjen e vetëdijes, ndaljen e frymëmarrjes, hemorragjitë (gjendjen shok), llojet, shkaktarët dhe situatat e rrezikut, si dhe teknikave (veprimeve) kryesore të dhënien së ndihmës së parë mjekësore.  **Veprimi 2:** Drejtohen nxënësit të konsultohet me prindërit e rreth asaj që dëshiron të mësojnë nga mjeku/mjekja.  **Veprimi 3:** Drejtohen nxënësit në hartimin e një liste me pyetje për mjekun/mjeken, rreth teknikave (veprimeve) kryesore të dhënies së ndihmës së parë mjekësore, rregullave të dhënies së ndihmës së parë, rastet që mund të trajtohen nga nxënës të moshës tënde dhe rastet kur duhet të kërkosh ndihmën e Shërbimit të Urgjencës Mjekësore, etj..  **Veprimi 4:** Lista me pyetje i jepet mjekut/mjekes një ditë përpara, që të përgatisë përgjigje të sakta për pyetjet e nxënësve.  **Veprimi 5:** Gjatë takimit me mjekun/mjeken në klasën tënde mund të bashkëbisedohet rreth pyetjeve në listë, por mund të bëhen edhe pyetje të tjera, që të lindin gjatë bisedës.  **Veprimi 6:** Me ndihmën e mjekut drejtohen nxënësit të praktikojnë tek vetja apo tek një shok ose shoqe e klasës, teknika të dhënies së ndihmës së parë për trajtimin e plagëve: menaxhimin e hemorragjive dhe parandalimin e infeksionit të tyre.  **Veprimi 7:** U sugjerohet nxënësve që atë që mësuan në klasë tua tregojnë në shtëpi edhe familjarëve të tyre. | | | | |
| **Vlerësimi:** Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.).  N2: Identifikon humbjen e vetëdijes, ndaljen e frymëmarrjes, hemorragjitë (gjendjen shok), llojet, shkaktarët dhe situatat e rrezikut dhe kontribuon me informacion në punën në grup.  N3: Identifikon humbjen e vetëdijes, ndaljen e frymëmarrjes, hemorragjitë (gjendjen shok), llojet, shkaktarët dhe situatat e rrezikut , aplikon teknika të ndihmës së parë duke kontribuar me veprime në punën në grup.  N4: Zotëron informacion të plotë rreth humbjes së vetëdijes, ndaljes së frymëmarrjes, hemorragjive (gjendjen shok), llojet, shkaktarët dhe situatat e rrezikut, rreziqet nga mos trajtimi i tyre në kohën e duhur, si dhe a aplikon me saktësi teknika të dhënies  së ndihmës së parë mjekësore duke drejtuar punën në grup. | | | | |