**Mësimi 20:** Veprimtari-Orë mësimi e hapur me temë “Sport i pastër pa doping”

Si përmbledhës i të gjitha njohurive të trajtuara në temat mësimore të mësipërme, do të zhvillohet një veprimtari, e cila konsiston në organizimin e një ore mësimi të hapur në të cilën të prezantohen punime (tema) të nxënësve mbi temën kryesore ““Sport i pastër pa doping”. Në këtë mënyrë do të mundësohet dhënia e një informacioni të vlefshëm për historikun e dopingut në sport, efektet e tij shëndetësore, sociale e sportive, organizatat dhe mekanizmat e tyre në luftë kundër dopingut në sport, lojën e ndershme dhe vlerat e sportit pa doping, dopingu në sportin profesionist, amator dhe rekreativ (fitnesi), histori të dopingut në sport, si të mbrohet sporti nga dopingu etj. Për të paraqitur punimet, organizohet një orë të hapur në të cilën mund të ftohen mësues të lëndëve të tjera, prindër ose të afërm, duke e shpërndarë informacionin mbi këtë temë në një komunitet më të gjerë se klasa.

|  |  |  |  |  |
| --- | --- | --- | --- | --- |
| **PLANIFIKIMI I ORËS MËSIMORE DATA** | | | | |
| **Fusha kurrikulare/Lënda:**  **Edukim fizik, sporte dhe shëndet** | **Shkalla 6** | | | **Klasa 12** |
| **Tematika:** Edukim në shërbim të shëndetit, mirëqenies dhe komunitetit | **Nëntematika: Sporti i pastër-edukimi anti-doping** | | | |
| **Tema mësimore:** Veprimtari-Orë mësimi e hapur me temë | **Situata e të nxënit:** Orë mësimi e hapur me temë“Sport i pastër pa doping”, prezantim të punimeve në PP, bashkëbisedim, sjellja shembujve dhe reflektim i nxënësve | | | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Demonstron njohuri të thella mbi fenomenin e dopingut në sport dhe luftën kundër tij (anti-dopingut) * Argumenton rreth nevojës për mbrojtjen e sportit nga dopingu * Demonstron aftësi të komunikimit * Menaxhon emocionet e tij/saj dhe i përshtat ato në situatat e diskutimit në grup | | | **Fjalët kyçe:**  Orë mësimi e hapur, sportisti, agjentët doping, pasoja, shëndeti fizik, shëndeti mendor, efekte afatshkurtër, efekte afatgjata, anti-dopingu, sport, koordinim i luftës anti-doping, WADA, Kodi Botëror Anti-doping. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | |
| **Metodologjia dhe veprimtaritë e nxënësve** | | | | |
| **Në orën e mësimit paraardhëse:**  **Veprimi 1:** Nxënësit orientohen më parë të zbulojnë më tepër nga prindërit, librat dhe interneti informacion më të zgjeruar mbi historikun e dopingut në sport, efektet e tij shëndetësore, sociale e sportive, organizatat dhe mekanizmat e tyre në luftë kundër dopingut në sport, lojën e ndershme dhe vlerat e sportit pa doping, dopingu në sportin profesionist, amator dhe rekreativ (fitnesi), histori të dopingut në sport, si të mbrohet sporti nga dopingu etj.  **Veprimi 2:** Nxënësit drejtohen në ndarje në grupe prej 3-5 nxënësish për të bërë një punim në grup.  **Veprimi 3:** Vendosin bashkërisht për temën që do të prezantohet, ndahen detyrat midis anëtarëve të grupit dhe vendoset për mënyrën e prezantimit të punimit, si dhe prezantuesin (përfaqësuesin) e grupit.  **Në orën e hapur të mësimit:**  **Veprimi 4:** Përgatitet klasa (ose një ambient tjetër i përshtatshëm) për të pritur mësues të lëndëve të tjera, prindër, të afërm apo specialistë të njohur të fushës, për të dëgjuar prezantimet e punimeve dhe për të dhënë mendimet apo informacionet e tyre mbi temat (brenda mundësive zgjidhet një klasë e madhe dhe e pajisur me mjetet e duhura teknologjike si: kompjuter, foto-projektor, etj.,  për të mundësuar prezantime sa më të arrira).  **Veprimi 5:** Përcaktohet radha e prezantimit të punimeve (radhën e prezantimit të grupeve).  **Veprimi 6:** Në fund të prezantimeve organizohet një seancë të shkurtër (disa minuta) me pyetje apo komente mbi prezantimet dhe informacionin e sjellë nëpërmjet tyre. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.). | | | | |