**Mësimi 1**: Rëndësia e edukimit shëndetësor në formimin e përgjithshëm të individit

|  |  |  |
| --- | --- | --- |
| **PLANIFIKIMI I ORËS MËSIMORE DATA** | | |
| **Fusha kurrikulare/Lënda:**  **Edukim fizik, sporte dhe shëndet** | **Shkalla 6** | **Klasa 12** |
| **Tematika:** Edukim në shërbim të shëndetit, mirëqenies dhe komunitetit | **Nëntematika:** Mirëqenia fizike, mendore, emocionale dhe sociale | |
| **Tema mësimore:** Rëndësia e edukimit shëndetësor  në formimin e përgjithshëm të individit | **Situata e të nxënit:** Bashkëbisedim, sjellja shembujve dhe reflektim i nxënësve | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Kupton rëndësinë e edukimit shëndetësor në formimin e përgjithshëm të individit. * Identifikon zakone të shëndetshme dhe ndikimin e tyre në mirëqenin e një individi. * Argumenton mbi ndikimin e ndërsjellët të edukimit në shëndet dhe shëndetit në edukimin e një individi. | | **Fjalët kyçe:**  Shëndet, edukim, Edukim shëndetësor, formim individual, mirëqenie. |
| **Burimet:**  Teksti i nxënësit, programi, udhëzuesi i mësuesit  dhe literaturë ndihmëse. | **Lidhja me fushat e tjera ose me temat ndërkurrikulare:**  Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | |
| **Faza e parë**: Mësuesi fton nxënësit të diskutojnë mbi: **(10 minuta)**   1. Si ndikon veprimtaria fizike e sportive në zhvillimin e gjithanshëm të individit? 2. A mund të konsiderohet edukimi shëndetësor pjesë e rëndësishme e edukimit të një individi?   **Faza e dytë**: Mësuesi fillon të shpjegojë me shembuj rreth: **(25 minuta)**   1. Edukimit të zakoneve të shëndetshme, në shërbim të mirëqenies së përgjithshme të individit. 2. Përse edukimi i zakoneve të shëndetshme nuk është pjesë e zgjedhjes së të gjithë individëve? 3. Cila është lidhja midis edukimit dhe kulturës së përgjithshme dhe edukimit shëndetësor? 4. Si ndikon mungesa e shëndetit (shëndeti i dobët) në edukimin dhe formimin e përgjithshëm të një individi?   **Faza e tretë:** Mësuesi fton nxënësit të diskutojnë mbi**: (10 minuta)**   1. Cilat janë disa prej zakoneve të shëndetshme që i keni ose do të donit t’i kishit pjesë të stilit tuaj të jetesës. 2. Si do të veproni në të ardhmen për t’i edukuar te vetja ato zakone që nuk i keni?? | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.).  N2: Kupton rëndësinë e edukimit shëndetësor në formimin e përgjithshëm të individit.  N3: Identifikon zakone të shëndetshme dhe ndikimin e tyre në mirëqenin e një individi.  N4: Argumenton mbi ndikimin e ndërsjellët të edukimit në shëndet dhe shëndetit në edukimin e një individi | | |