**Mësimi 6:** Orë mësimi e hapur me temë “Ndihmesa e veprimtarisë fizike e sportive

në formimin e gjithanshëm të individit”

|  |  |  |  |  |
| --- | --- | --- | --- | --- |
| **PLANIFIKIMI I ORËS MËSIMORE DATA** | | | | |
| **Fusha kurrikulare/Lënda: Edukim fizik, sporte dhe shëndet** | | **Shkalla 6** | | **Klasa 12** |
| **Tematika:** Edukim në shërbim të shëndetit, mirëqenies dhe komunitetit | **Nëntematika:** Mirëqenia fizike, mendore, emocionale dhe sociale | | | |
| **Tema mësimore:** Orë mësimi e hapur | **Situata e të nxënit:** Organizim i Orës së hapur të mësimit me temë “Ndihmesa e veprimtarisë fizike e sportive në formimin e gjithanshëm të individit”  Prezantime të punimeve në PP  Bashkëbisedim, sjellja shembujve dhe reflektim i nxënësve | | | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Tregon njohuri, menaxhon me emocionet e tij/saj dhe i përshtat ato  në situata të ndryshme, p.sh. punë në grup * Demonstron aftësi të komunikimit dhe të të shprehurit. * Argumenton mbi kontributin e veprimtarisë fizike e sportive në formimin e gjithanshëm të individit. | | | **Fjalët kyçe:**  Veprimtari fizike, sporte, faktorë social, grupe sociale të ndjeshëm, gjithë përfshirje, barazi shoqërore, integrim shoqëror, shëndet individual, shëndet publik. | |
| **Burimet:**  Teksti i nxënësit, programi, udhëzuesi  i mësuesit dhe literaturë ndihmëse. | **Lidhja me fushat e tjera ose me temat ndërkurrikulare:**  Shkencat shoqërore,Gjuhën dhe komunikimin | | | |
| **Metodologjia dhe veprimtaritë e nxënësve** | | | | |
| **Në orën e mësimit paraardhëse:**  **Veprimi 1:** Nxënësit orientohen më parë të zbulojnë më tepër nga prindërit, librat dhe interneti informacion më të zgjeruar mbi kontributin e veprimtarisë fizike e sportive në formimin e gjithanshëm të individit (në të gjitha aspektet e jetës).  **Veprimi 2:** Nxënësit drejtohen në ndarje në grupe prej 3-5 nxënësish për të bërë një punim në grup.  **Veprimi 3:** Vendosin bashkërisht për temën që do të prezantohet, ndahen detyrat midis anëtarëve të grupit dhe vendoset për mënyrën e prezantimit të punimit, si dhe prezantuesin (përfaqësuesin) e grupit.  **Në orën e hapur të mësimit:**  **Veprimi 4:** Përgatitet klasa (ose një ambient tjetër i përshtatshëm) për të pritur mësues të lëndëve të tjera, prindër, të afërm apo specialistë të njohur të fushës, për të dëgjuar prezantimet e punimeve dhe për të dhënë mendimet apo informacionet e tyre mbi temat (brenda mundësive zgjidhet një klasë e madhe dhe e pajisur me mjetet e duhura teknologjike si: kompjuter, foto-projektor, etj., për të mundësuar prezantime sa më të arrira).  **Veprimi 5:** Përcaktohet radha e prezantimit të punimeve (radhën e prezantimit të grupeve).  **Veprimi 6:** Në fund të prezantimeve organizohet një seancë të shkurtër (disa minuta) me pyetje apo komente mbi prezantimet dhe informacionin e sjellë nëpërmjet tyre. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.).  N2: Tregon njohuri mbi temën e orës së hapur mësimore, kontribuon në punën në grup  N3: Demonstron aftësi të komunikimit dhe të të shprehurit, njohuri të mira mbi temën, dhe menaxhon emocionet e tij/saj dhe i përshtat ato në situata të ndryshme.  N4: Demonstron aftësi të komunikimit, të të shprehurit, të argumentimit dhe të drejtimit të punës në grup. Demonstron zotërim të njohurive shumë të mirë mbi temën, dhe menaxhon emocionet e tij/saj dhe i përshtat ato në situata të ndryshme. | | | | |