**Mësimi 9:** Ndihma e parë në rastin e ndaljes së frymëmarrjes

|  |  |  |
| --- | --- | --- |
| **PLANIFIKIMI I ORËS MËSIMORE DATA** | | |
| **Fusha kurrikulare/Lënda:**  **Edukim fizik, sporte dhe shëndet** | **Shkalla 6** | **Klasa 12** |
| **Tematika:** Edukim në shërbim të shëndetit, mirëqenies dhe komunitetit | **Nëntematika:** Ruajtja e organizmit nga dëmtimet e mundshme në jetën e përditshme dhe gjatë veprimtarisë fizike e sportive | |
| **Tema mësimore:** Ndihma e parë në rastin e ndaljes  së frymëmarrjes | **Situata e të nxënit:** Bashkëbisedim, sjellja shembujve dhe reflektim i nxënësve | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Mëson se çfarë është ndalja e frymëmarrjes dhe shenjat dalluese të saj. * Identifikon veprimet e para të dhënies së ndihmës për dikë që ka ndaluar frymëmarrjen. | | **Fjalët kyçe:**  Ndalja e frymëmarrjes, shkaktarët, shenjat, ndihma e parë |
| **Burimet:**  Teksti i nxënësit, programi, udhëzuesi i mësuesit  dhe literaturë ndihmëse. | **Lidhja me fushat e tjera ose me temat ndërkurrikulare:**  Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | |
| **Faza e parë:** Mësuesi fton nxënësit të diskutojnë mbi: **(10 minuta)**   1. Përvojat e nxënësve në raste kur janë ballafaquar me raste të dikujt në rast të ndalimit të frymëmarrjes. 2. Informacionin që nxënësit kanë mbi ndalimin e frymëmarrjes, cili është rreziku që i kanoset personit?   **Faza e dytë:** Mësuesi fillon të shpjegojë me shembuj rreth: **(25 minuta**)   1. Çfarë është ndalimi i frymëmarrjes, shenjat dalluese të tij. 2. Shkaktarët e ndaljes së frymëmarrjes. 3. Dallimi i ndalimit të frymëmarrjes dhe veprimet paraprake  * ngritjen e kokës (mjekrës lart) * kontrolli i pulsit * frymë këmbimi artificial  1. Veprimet e para tek foshnjat (ndryshimet nga veprimet që ndërmerren tek të rriturit)   **Faza e tretë:** Mësuesi fton nxënësit të diskutojnë mbi: **(10 minuta)**   1. A të ka ndodhur ndonjëherë të ndihmosh një person në rastin e ndaljes së frymëmarrjes? 2. Në rast se po, cilat ishin veprimet e para që ndërmore për ta ndihmuar atë? 3. A ishin të efektshme ato? | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.).  N2: Di se çfarë është ndalimi i frymëmarrjes dhe shenjat dalluese të tij.  N3: Di se çfarë është ndalimi i frymëmarrjes dhe shenjat dalluese të tij, si dhe identifikon disa prej veprimeve të para të dhënies së ndihmës së parë.  N4: Zotëron informacion të zgjeruar mbi ndaljen e frymëmarrjes dhe shenjat dalluese të saj, si dhe identifikon veprimet e para të dhënies së ndihmës për dikë në nevojë. | | |