**Mësimi 3:** Përgjegjësitë e shtetit për një jetesë të shëndetshme të popullatës

|  |  |  |
| --- | --- | --- |
| **PLANIFIKIMI I ORËS MËSIMORE DATA** | | |
| **Fusha kurrikulare/Lënda:**  **Edukim fizik, sporte dhe shëndet** | **Shkalla 6** | **Klasa 12** |
| **Tematika:** Edukim në shërbim të shëndetit, mirëqenies dhe komunitetit | **Nëntematika:** Mirëqenia fizike, mendore, emocionale dhe sociale | |
| **Tema mësimore:** Përgjegjësitë e shtetit për një jetesë të shëndetshme të popullatës | **Situata e të nxënit:** Bashkëbisedim, sjellja shembujve dhe reflektim i nxënësve | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Identifikon përgjegjësitë e shtetit për sigurimin e jetës së shëndetshme popullatës. * Argumenton mbi mënyrat dhe mjetet e realizimit të përgjegjësive shtetërore në lidhje me sigurimin e jetës së shëndetshme popullatës. | | **Fjalët kyçe:**  Shëndet publik, mirëqenie, faktorë ndikues, përgjegjësi shtetërore. |
| **Burimet:**  Teksti i nxënësit, programi, udhëzuesi i mësuesit  dhe literaturë ndihmëse. | **Lidhja me fushat e tjera ose me temat ndërkurrikulare:**  Shkencat shoqërore,Gjuhën dhe komunikimin | |
| **Metodologjia dhe veprimtaritë e nxënësve** | | |
| **Faza e parë**: Mësuesi fton nxënësit të diskutojnë mbi: **(10 minuta)**   1. Cila është mënyra e vendosjes së marrëdhënieve individ –shtet në lidhje aspekte të ndryshme të mirëqenies? 2. Si i përmbush shteti detyrimet për t’i siguruar popullatës shëndet dhe mirëqenie?   **Faza e dytë**: Mësuesi fillon të shpjegojë me shembuj rreth: **(25 minuta)**   1. Referencave ligjore në lidhje me përgjegjësitë që merr shteti në realizimin e politikave për shëndet dhe mirëqenie të popullatës (Ligji Nr. 10 107 “Për kujdesin shëndetësor në Republikën e Shqipërisë” i ndryshuar). 2. Përgjegjësitë konkrete që merr shteti në lidhje me këtë aspekt. 3. Sigurimi i infrastrukturës së nevojshme (përshtatshme) për sigurimin e shëndetit publik. 4. Promovimi i modeleve të shëndetshme të të jetuarit. 5. Programe të ndryshëm që realizojnë politika shtetërore në fushën e shëndetit publik. 6. Parandalimi i epidemive (përhapjes së sëmundjeve ngjitëse nëpërmjet vaksinimit të detyruar të popullatës) 7. Mbrojtja nga rreziqet shëndetësore mjedisore, përgatitja dhe reagimi ndaj emergjencave. 8. Sigurimi i shërbimeve shëndetësore   **Faza e tretë:** Mësuesi fton nxënësit të diskutojnë mbi**: (10 minuta)**   1. Cilat janë problematikat që shfaq sistemi i shërbimit shëndetësor në Shqipëri? 2. Si mund të përmirësohet ai?? | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.).  N2: Identifikon përgjegjësitë e shtetit për sigurimin e jetës së shëndetshme popullatës.  N3: Identifikon përgjegjësitë e shtetit për sigurimin e jetës së shëndetshme popullatës dhe diskuton rreth mënyrave e mjeteve të përmbushjes së tyre.  N4: Identifikon përgjegjësitë e shtetit për sigurimin e jetës së shëndetshme popullatës, zotëron informacion të zgjeruar mbi çështjen dhe argumenton mbi cilësinë e ofrimit të shërbimit shtetëror për shëndetin publik. | | |