**Mësimi 16:** Efektet e dopingut në performancën sportive

|  |  |  |
| --- | --- | --- |
| **PLANIFIKIMI I ORËS MËSIMORE DATA** | | |
| **Fusha kurrikulare/Lënda:**  **Edukim fizik, sporte dhe shëndet** | **Shkalla 6** | **Klasa 12** |
| **Tematika:** Edukim në shërbim të shëndetit, mirëqenies  dhe komunitetit | **Nëntematika: Sporti i pastër-edukimi anti-doping** | |
| **Tema mësimore:** Efektet e dopingut në performancën sportive | **Situata e të nxënit:** Bashkëbisedim, sjellja shembujve dhe reflektim i nxënësve | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Identifikon format dhe efektet negative të përdorimit të dopingut për përmirësimin  e rezultateve sportive (amatore e profesioniste). * Argumenton rreth vlerës reale e një medaljeje sportive ose e “bukurisë” trupore,  përballë efekteve anësore që shkakton përdorimi i agjentëve doping. | | **Fjalët kyçe:**  Agjentë doping, anti-doping, sport, veprimtari rekreative, efekte të dopingut, rezultate sportive. |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | |
| **Metodologjia dhe veprimtaritë e nxënësve** | | |
| **Faza e parë**: Mësuesi fton nxënësit të diskutojnë mbi: **(10 minuta)**   1. Fenomenin e përhapjes së dopingut në sport, jo vetëm ndër sportistët profesionistë, por edhe në sportin amator e rekreativ. 2. Cilat mund të jene disa nga efektet fizike e psikologjike të përdorimit të dopingut, pas arritjes së rezultateve të dëshiruara sportive? 3. A ka ngjashmëri midis përdoruesve të dopingut për rezultatet sportive dhe përdoruesve të tjerë (të zakonshëm)?   **Faza e dytë**: Mësuesi fillon të shpjegojë me shembuj rreth: **(25 minuta)**   1. Përse përdoret dopingu në sport profesionist dhe në atë amator r rekreativ (kryesisht fitnes/bodybilding). 2. Format kryesore të agjentëve doping të përdorur në sport dhe efektet e tyre në performancën sportive. 3. Efektet negative në shëndetin e sportistëve (femra dhe meshkuj) të përdorimit të dopingut. 4. Programet e edukimit anti-doping.   **Faza e tretë:** Mësuesi fton nxënësit të diskutojnë rreth pyetjeve**: (10 minuta)**  Cila është vlera reale e një medaljeje sportive ose e “bukurisë” trupore, përballë efekteve anësore që shkakton përdorimi i agjentëve doping? | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.).  N2: Identifikon disa nga format dhe efektet negative të përdorimit të dopingut për përmirësimin e rezultateve sportive  (amatore e profesioniste).  N3: Identifikon format dhe efektet negative të përdorimit të dopingut për përmirësimin e rezultateve sportive  (amatore e profesioniste).  N4: Identifikon format dhe efektet negative të përdorimit të dopingut për përmirësimin e rezultateve sportive  (amatore e profesioniste), si dhe argumenton rreth vlerës reale e një medaljeje sportive ose e “bukurisë” trupore, përballë efekteve anësore që shkakton përdorimi i agjentëve doping. | | |